20 қараша. Тұлғалар туған күн
DATE: 08:10, 20 Қараша 2023 | GMT +5
TITLE: 20 қараша. Тұлғалар туған күн
URL: https://kaz.inform.kz/news/20-karasha-tulgalar-tugan-kun-4097fb/
META: DATE: 08:10, 20 Қараша 2023 | GMT +5
TOTAL WORDS: 995
AUTHOR(S):
TEXT: 68 жыл бұрын тарих ғылымдарының докторы, Астана ономастикалық комиссиясының мүшесі Бүркітбай Ғылманұлы АЯҒАН дүниеге келді. Солтүстік Қазақстан облысының Есіл ауданында туған. Абай атындағы Қазақ педагогикалық институтын бітірген. Қазақ педагогикалық институты комсомол ұйымының хатшысы, аға оқытушысы болған. 1990-1996 жылдары — Қазақ КСР Жоғарғы білім министрлігінде жетекші ғылыми қызметкер, Президент әкімшілігі мен Министрлер Кабинетінің баспасөз қызметінің кеңесшісі, сектор меңгерушісі, ішкі саясат бөлімі меңгерушісінің орынбасары. 1996-1998 жылдары — Қазақ мемлекеттік заң университетінің сыртқы байланыстар орталығының директоры. 1998-1999 жылдары — Ақпарат және қоғамдық келісім министрлігі БАҚ департаменті директорының орынбасары. 1999-2003 жылдары Алматы калалық ақпарат пен қоғамдық келісім басқармасының бастығы болды. 2003-2008 жылдары «Қазақ энциклопедиясы» баспасының директоры қызметтерін атқарған. 2008-2020 жылдары ҚР Білім және ғылым министрлігі Мемлекет тарихы институтының директоры — ҚР тарихшылары және қоғамтанушылары лигасының төрағасы. Негізгі ғылыми еңбектер ҚР қазіргі заманғы тарихи мәселелерін зерттеуге арналған. Мектеп оқушылары мен жоғары оқу орындарының студенттеріне арналған оқулықтарды жазуға қатысты. «Қазақстан Республикасы Тәуелсіздігінің 10 жылдығы», «Ерен еңбегі үшін» медальдарымен марапатталған. 61 жыл бұрын Қазақстан Республикасы Парламенті Мәжілісінің VII шақырылымының депутаты Зарина Айдарханқызы ҚАМАСОВА дүниеге келді. Украинаның Черкасск облысы Умань қаласында туған. Семей мемлекеттік медицина университетін 1990 жылы тәмамдаған, дәрігер-педиатор, жоғары категориялы білікті дәрігер-офтальмолог. Еңбек жолы: 1990-1991 жылдары — Семей қаласы облыстық офтальмологиялық ауруханасында дәрігер-интерн; 1991-1991 жылдары — Семей қаласы облыстық офтальмологиялық ауруханасында дәрігер-офтальмолог; 1994-1996 жылдары — Семей мемлекеттік медицина институтында көз аурулары кафедрасының ассистенті; 1996-1997 жылдары — Шығыс Қазақстан облыстық балалар ауруханасында дәрігер-офтальмолог; 1997-1998 жылдары — Өскемен қаласы ШЖҚ КМК «Ана мен бала орталығы», көз микрохирургия бөлімінің меңгерушісі; 1997-2013 жылдары — ШҚО штаттан тыс бас офтальмологі; 2013-2014 жылдары — Өскемен қаласындағы «Көз микрохирургия клиникасы» ЖШС-ның бас дәрігері; 2014-2020 жылдары — Өскемен қаласындағы «Көз микрохирургия клиникасы» ЖШС-ның директоры. 2021-2023 жылдары — ҚР Парламенті Мәжілісінің VII шақырылымының депутаты, Әлеуметтік-мәдени даму комитетінің мүшесі. 2018 жылы «Астана 20 жыл», 2019 жылы «Шығыс Қазақстан мәслихаттарына 25 жыл» медальдарымен, 2016 жылы «Денсаулықсақтау үздігі», 2017 жылы «Үздік депутат», 2020 жылы «Өскемен қаласының дамуына қосқан үлесі үшін» төсбелгілерімен, 2011 жылы «ҚР-ның үздік балалар офтальмологиялық қызметі» ҚР Денсаулық сақтау министрлігінің мақтау қағазымен, 2003 және 2017 жылдары облыс әкімінің, 2018 жылы Өскемен қаласы әкімінің мақтау қағаздарымен, ҚР-ның Тұңғыш Президенті Н. Ә. Назарбаев пен ҚР Президенті Қ. Тоқаевтың алғыс хаттарымен марапатталған. 61 жыл бұрын ҚР Ішкі істер министрінің орынбасары Игорь Владимирович ЛЕПЕХА дүниеге келді. Қарағанды облысында туған. Қарағанды политехникалық институтын, РФ ІІМ академиясын бітірген. 1986-1987 жылдары — Қарағанды облысының Теміртау қаласы ішкі істер басқармасы саяси бөлімінің аға нұсқаушысы. 1987-1988 жылдары — Қарағанды облысы Гагарин ауданы ішкі істер бөлімі бастығының саяси бөлім бойынша орынбасары. 1988-1990 жылдары — Қарағанды облысы Абай қаласы ішкі істер бөлімі бастығының саяси бөлім бойынша орынбасары. 1990-1993 жылдары — РФ ІІМ академиясының тыңдаушысы. 1993-1997 жылдары — Қарағанды облысы қалалық ішкі істер басқармасының торуыл полициясы басқармасының бастығы. 1998-2005 жылдары — Қарағанды облысы қалалық ішкі істер басқармасының әкімшілік полиция қызметінің бастығы, қоғамдық қауіпсіздік басқармасының бастығы. 2005-2009 жылдары — Қарағанды облысы ІІД бастығының орынбасары. 2009-2011 жылдары — ҚР ІІМ Әкімшілік полициясы комитеті төрағасының орынбасары. 2011-2018 жылдары — ҚР Ішкі істер министрлігінің Әкімшілік полиция комитетінің төрағасы. 2019-2020 жылдары — Қазақстан Республикасы Ішкі істер министрлігі Штаб-департаментінің бастығы. ҚР ІІМ аппарат жетекшісі. Қазіргі қызметінде — 2022 жылдың қазанынан бері. 58 жыл бұрын Қазақстан Республикасы Парламент Мәжілісінің депутаты Қайрат Рахымұлы БАЛАБИЕВ дүниеге келді. Түркістан облысында туған. Еңбек жолы: 1990-1991 жылдары Шымкент қаласы Дзержинский ауданының прокуратурасында тағылымгер; 1991-1994 жылдары Еңбекші ауданы прокурорының көмекшісі, Шымкент қаласы Абай ауданы прокурорының аға көмекшісі; 1994-1996 жылдары ОҚО прокуратурасының Жедел іздестіру және анықтау заңдылығын қадағалау бөлімінің прокуроры, Шымкент қаласы Абай ауданы прокурорының орынбасары; 1996-2000 жылдары ОҚО Киров ауданы прокурорының орынбасары; 1997-2000 жылдары ОҚО Мақтарал ауданының прокуроры; 2000-2001 жылдары прокуратураның әлеуметтік-экономикалық саладағы прокуроры, Оңтүстік Қазақстан облысы Әділет департаменті бастығының орынбасары; 2001-2003 жылдары Шымкент қаласындағы Қазақ мемлекеттік заң академиясы Оңтүстік Қазақстан заң институтының, Қазақ мемлекеттік заң академиясының Құқық, қаржы және қаржы құқығы институтының ректоры; 2003-2005 жылдары ОҚО Шымкент қаласының прокуроры; 2005-2006 жылдары ОҚО облысы прокурорының орынбасары: 2006-2007 жылдары Жамбыл прокурорының орынбасары; 2007-2008 жылдары Қазақ гуманитарлық заң университетінде қоғамдық-саяси зерттеулер ғылыми-зерттеу институтының директоры; 2007-2010 жылдары Қазақ гуманитарлық заң университеті Қашықтан білім беру орталығының директоры; 2010 жылы ҚР экономикалық қылмысқа және сыбайлас жемқорлыққа қарсы күрес агенттігі Тергеу департаментінде экономикалық және қаржылық қылмыстарды тергеу басқармасының бастығы; 2010-2011 жылдары Қазақ гуманитарлық заң университеті Әлеуметтік-саяси зерттеу жүргізу Ғылыми-зерттеу институтының директоры; 2011 жылы Қазақстан инженерлік-педагогикалық Халықтар достығы университетінде «құқықтану» кафедрасының профессоры; 2016 жылы Оңтүстік Қазақстан облыстық мәслихатының депутаты; 2016 жылы Оңтүстік Қазақстан облыстық мәслихатының хатшысы, VI сайланған Түркістан облыстық мәслихатының хатшысы; 2023 жылдан бастап — VIII сайланған ҚР Парламенті Мәжілісінің депутаты. 43 жыл бұрын қазақстандық әнші, Қазақстан Республикасының еңбек сіңірген қайраткері, музыкант Ділназ Мұратқызы АХМАДИЕВА дүниеге келді. Алматы қаласында туған. 2002 жылы Қазақ мемлекеттік халықаралық тілдер университетін тәмамдаған, мамандығы — аудармашыреферент. 1997 жылдан Мемлекеттік республикалық Ұйғыр театрының солисті және вокалисті болды. 2002 жылы Латвияның Юрмала қаласында өткен халықаралық «Новая волна» ән байқауында Қазақстанның атынан өнер көрсетті. 2004 жылы ол Голливудта актерлік шеберлік сабақтарын алды. 2012 жылы «Қазақстан Республикасының еңбек сіңірген қайраткері» атағын алды. 76 жыл бұрын қазақ мұнайы саласына елеулі үлес қосқан тұлға, мемлекет және қоғам қайраткері Нұрлан Өтепұлы БАЛҒЫМБАЕВ дүниеге келген. Атырау қаласында туған. 1973 жылы Қазақ политехника институтын таукен инженері мамандығы бойынша бітірген. Еңбек жолын қазіргі Маңғыстау облысының Құрық кентінде бұрғылаушының көмекшісі болып бастаған. 1973-1977 жылдары — «Маңғышлақмұнай» бірлестігінде жерасты жөндеу операторы, мұнай шығару жөніндегі оператор, скважиналарды жерасты жөндеу шебері. 1977-1992 жылдары Атырау облысындағы Аққыстау өндірістік қызмет көрсету базасы бастығының орынбасары, «Ембімұнай», «Ақтөбемұнай» бірлестіктерінің бас инженері, КСРО Мұнай және газ өнеркәсібі министрігінің Бас басқармаларында бастықтың орынбасары қызметтерін атқарды. Одан кейін АҚШ-тың Массачуссетс университетінде оқып, мұнай өндірісінің әлемдік озық тәжірибелерін іс жүзінде меңгеру үшін «Шеврон» компаниясында жұмыс істеді. 1994-1997 жылдары ҚР Мұнай және газ өнеркәсібі министрі, «Қазақойл» ұлттық мұнай-газ компаниясының президенті болды. 1997-1999 жылдары ҚР Премьер-Министрі қызметін атқарды. 1999 жылдан — «Қазақойл» ұлттық мұнай компаниясының президенті, Қазақстан үкіметінің мүшесі. 2002 жылдан — «Қазақстандық мұнай инвестициялық компаниясы» АҚ президенті. 2007 жылдан — ҚР Президентінің кеңесшісі, Қазақстанның Каспий теңізі ресурстарын пайдалану мәселелері жөніндегі арнайы өкілі. 2009-2015 жылдары — «ҚазМұнайГаздың» салынып жатқан кәсіпорындары дирекциясының» бас директоры. Балғымбаев — еліміздің мұнай және газ өнеркәсібін заман талабына сай дамытып, қазба байлықтарды тиімділікпен игеріп, халық игілігіне жарату жөніндегі ірі жобаларды жасау ісіне тікелей араласып, ұйытқы болған тұлға
